กินยาคุมแบบ 28 เม็ด พึ่งกินมาได้ 5 วัน แต่วันที่ 5 นี้กินไปแล้วแต่ลืมว่าตัวเองกินไปแล้วกลับกินซ้ำ รวมแล้วเท่ากับวันที่ 5 นี้กินยาไป 2 เม็ด จะทำยังไงดีค่ะ
สวัสดีค่ะ การรับประทานยาคุมกำเนิด (Oral Contraception pills)ยาคุมกำเนิดที่เป็นชนิดฮอร์โมนรวม คือ ประกอบไปด้วย ฮอร์โมน เอสโตรเจน และโปรเจสเตอโรน มีทั้งแบบ 28 เม็ด และ 21 เม็ด โดยที่ 28 เม็ด จะมีตัวยาฮอร์โมนที่ใช้ในการคุมกำเนิด จริงๆ 21 -24 เม็ดแรก อีก 7 เม็ด จะเป็นวิตามินบำรุงค่ะ ส่วนแบบ 21 เม็ดจะเป็นฮอร์โมนทั้งหมดคือตัวเม็ดที่เป็นฮอร์โมน จะมีตัวยาเท่ากันทั้งหมดหลักจากที่เริ่มรับประทานได้อย่างถูกต้อง จะมีการยับยั้งการตกไข่ เพิ่มความเหนียวของมูกปากมดลูก เเละทำให้เยื่อบุโพรงมดลูกบางตัวลง ไม่เหมาะสมต่อการฝังตัว ถ้าใช้ติดต่อกัน 1-3 เดือน ส่วนมากร่างกายจะปรับตัวได้ค่อนข้างดีค่ะในการรับประทาน ส่วนมากเเนะนำให้รับประทานเวลาเดียวกันในทุกๆวัน ค่ะ เพื่อให้ระดับยาคงที่มากที่สุดค่ะ ดังนั้น การที่เเจ้งว่า รับประทานซ้ำใน 1 วัน อาจต้องดูช่วงระยะเวลาค่ะ ว่าห่างกันเท่าไหร่ ถ้า นานสักระยะนึง อาจรับประทานเม็ดต่อไปในวันเดิมตามที่ควรจะทานค่ะ เเต่ถ้าค่อนข้างติดกันมากๆ จนการเว้นไป 1 วันค่อยทานมันนานไป อาจรับประทานไปเลยในอีกวัน เพื่อป้องกันไม่ให้ระดับยาในร่างกายลดลง เเต่อาจต้องระวังว่า อาจมีผลข้างเคียงเช่น เลือดออกกระปริบกระปรอย เเละรอบเดือนมาเร็วกว่าปกติ เเละอาจสับสนในการรับประทานยาค่ะทั้งนี้ เเนะนำให้ใช้ถุงยางอนามัย ควบคู่ไปด้วย ในช่วงเดือนนี้ค่ะ จนกว่าจะมีรอบเดือนมาค่ะ เนื่องจาก การใช้ยาคุมกำเนิดเพียงอย่างเดียว ถึงเเม้ใช้อย่างถูกต้อง บางทีก็มีรายงานการตั้งครรภ์ได้ค่ะ